Document ID: /roh_data/filtered/fineweb-2-filterrobots_roh.jsonl.gz/32768

L’idea per questa purschida deriva dal concept Zuoz 2020. Fatg part han bun 20 persunas a las sairadas. La premissa per far part e chapir ils differents referents saja stada ina conuschientscha minimala da la lingua rumantscha. Suenter ils referats haja adina puspè dat ina discussiun animada tranter rumantschs e da quests che han cumenzà ad emprender la lingua rumantscha.
Il davos «Tavulin rumauntsch 2015» a Zuoz ha envidà tuts da chantar da cumpagnia chanzuns rumantschas sut la batgetta dad Albert Gaudenz. Quel inscunter ha attirà surtut ils indigens. Sco quai che l'organisatur dal «Tavulin rumauntsch», Albert Gaudenz, ha empermess, duai quai dar in’ulteriura ediziun da la purschida l'atun che vegn.
RR actualitad saira 17:00